คนกรุงวุ่น! “บีทีเอส” ขัดข้อง 2 วันติดทำผู้โดยสารตกค้างล้นสถานี
คนกรุงวุ่น! "บีทีเอส" ขัดข้อง 2 วันติดทำผู้โดยสารตกค้างล้นสถานี
26 มิ.ย. 2561

ผู้สื่อข่าวรายงานว่า วันนี้ (26 มิ.ย.61) เมื่อเวลา 06.10 น. รถไฟฟ้าบีทีเอส (BTS) เกิดเหตุขัดข้อง ส่งผลให้ขบวนรถล่าช้าประมาณ 10 นาที ต่อมาเมื่อเวลา 06.20 น. รถไฟฟ้าที่ขัดข้องได้รับการแก้ไขและนำออกจากระบบให้บริการแล้ว หลังจากนั้นเวลา 06.26 น. เนื่องจากระบบอาณัติสัญญาณขัดข้องในสายสุขุมวิท และสายสีลม ส่งผลให้ขบวนรถบางขบวนที่เคลื่อนที่ผ่านสถานีสยามเกิดความล่าช้าประมาณ 10 นาที ทั้งนี้ในเวลา 06.52 น. ระบบอาณัติสัญญาณในสายสีลมและสายสุขุมวิทได้รับการแก้ไขเรียบร้อยแล้ว
อย่างไรก็ตาม ในเวลา 07.18 น. ทาง BTS ระบุว่า ระบบอาณัติสัญญาณขัดข้องในสายสีลม และสุขุมวิทส่งผลกระทบให้ขบวนรถบางขบวนเกิดความล่าช้า ซึ่งในเวลา 08.57 น. ได้ทำการแก้ไขระบบอาณัติสัญญาณในสายดังกล่าวเป็นที่เรียบร้อย และการเดินรถกลับสู่สภาวะปกติ อย่างไรก็ตาม ล่าสุด ณ เวลา 9.30 น. ยังคงมีผู้โดยสารจำนวนมากตกค้างอยู่บริเวณสถานีดังกล่าว เนื่องจากความล่าช้าของรถไฟฟ้า
อนึ่งวานนี้ (25 มิ.ย.) เมื่อเวลา 06.15 น. ระบบอาณัติสัญญาณสถานีรถไฟฟ้าสยาม และระบบอาณัติสัญญาณในสายสีลมและสายสุขุมวิทขัดข้อง ทำให้ขบวนรถเคลื่อนที่ด้วยความเร็วต่ำ ขบวนรถจะล่าช้า 15 นาทีทำให้ขบวนรถเคลื่อนที่ด้วยความเร็วต่ำ ส่งผลให้มีผู้โดยสารตกค้างบริเวณชานชาลากำลังทำการแก้ไข

 